**GIMNAZIJA SISAK**

Sisak, Trg hrvatskih branitelja 1

KLASA: 003-06/24-01/01

URBROJ: 2176-50-24-18

Sisak, 9. srpnja 2024.

***ZAKLJUČCI***

s 52. sjednice Školskog odbora Gimnazije Sisak održane

dana 9. srpnja 2024. godine s početkom u 9,00 sati u prostoru galerije škole

Prisutni su svi članovi Školskog odbora, osim S. Mioković, I. Milković Sučević.

Ostali prisutni članovi: B. Dujmić, prof. - ravnatelj, M. Ščrbak, mag.oec., - voditeljica računovodstva, D. Hanž, mag.admin.publ. - tajnica škole

Predsjednik je otvorio sjednicu i predložio sljedeći:

***D n e v n i r e d :***

1. Usvajanje zapisnika s prethodne sjednice Školskog odbora
2. Donošenje odluke o prihvaćanju II Rebalansa Gimnazije Sisak za 2024. godinu
3. Donošenje odluke o prihvaćanju Izvještaja o izvršenju plana proračuna za period od 01.01. - 30.06.2024. godine
4. Donošenje odluke o prihvaćanju Financijskog izvješća za period od 01.01. - 30.06.2024. godine
5. Donošenje odluke o provođenju redovne izvanredne revizije nakon potresa knjižničnoga fonda školske knjižnice Gimnazije Sisak
6. Izricanje stegovne mjere
7. Ostala pitanja

***AD.1.***

Jednoglasno je usvojen zapisnik s prethodne sjednice Školskog odbora.

***AD.2.***

Nakon objašnjenja M. Ščrbak, Školski odbor je jednoglasno donio odluku o prihvaćanju II Rebalansa Gimnazije Sisak za 2024. godinu.

***AD.3.***

Cijeli plan proračuna je ostvaren za 53,64%, o čemu je voditeljica računovodstva izvijestila Školski odbor te budući da je to polugodišnji plan to je u granicama normale. Nakon objašnjenja Školski odbor je jednoglasno donio odluku o prihvaćanju Izvještaja o izvršenju plana proračuna za period od 01.01. - 30.06.2024. godine.

***AD.4.***

Voditeljica računovodstva je izvijestila Školski odbor da je obaveza škole prema Sisačko - moslavačkoj županiji i Ministarstvu financija izrada i dostava financijskog izvješća sa ostvarenim prihodima i rashodima škole za polugodišnje razdoblje. Nakon objašnjenja Školski odbor je jednoglasno donio odluku o prihvaćanju Financijskog izvješća za period od 01.01. - 30.06.2024. godine.

***AD.5.***

Nakon obnove škole knjižnični fond školske knjižnice je vraćen u novoobnovljeni prostor škole te je potrebno provesti reviziju i popis knjižničnog fonda te je od Školskog odbora zatraženo odobrenje za donošenje odluke o provođenju izvanredne revizije knjižničnog fonda Gimnazije Sisak.

Zadaće Povjerenstva za provođenje revizije i otpisa su:

* pripremanje knjižnične građe i dokumentacije,
* provođenje postupka revizije,
* utvrđivanje stvarnog stanja knjižnične građe i njezine materijalne vrijednosti,
* utvrđivanje posljedica nastalih uporabom knjižnične građe.

Odlukom se imenovalo povjerenstvo za popis te je Školski odbor jednoglasno donio odluku o provođenju redovne izvanredne revizije nakon potresa knjižničnoga fonda školske knjižnice Gimnazije Sisak.

***AD.6.***

Ravnatelj je izvijestio Školski odbor da je nedavno održan roditeljski sastanak jednog razreda jer je dobio saznanje od strane jednog roditelja učenika o neprimjerenom ponašanju na satu jedne nastavnice. Ravnatelj je naglasio da svi mi odgovaramo za svoje postupke, od ravnatelja do spremačice, te da treba nepravilnosti u radu ispravljati, te da je bitno imati saznanje o tome da ih ima te o tome imati konkretne podatke. Naglasio je da roditelji nastavu profesorice hvale i ocjenjuju kvalitetnom, ali da je njezino ponašanje neprimjereno, te je zabrinjavajuće da toliko dugo nije bilo saznanja o takvom ponašanju. Bit je svega da nastavnica mora naučiti raditi i sa slabijim učenicima. Napravljen je zapisnik sa sastanka sa roditeljima kao i očitovanja nastavnika te ukoliko netko želi od članova Školskog odbora može dobiti na uvid. Svi učenici će biti zaštićeni. Nakon objašnjenja ravnatelja koji je obavijestio Školski odbor da je dobila upozorenje na obveze iz radnog odnosa s mogućnošću otkaza ugovora o radu i niz preventivnih mjera kako se ne bi ponovio slučaj, Školski odbor je jednoglasno dao suglasnost za izricanje stegovne mjere nastavnici Marti Narančić, prof.

***AD.7.***

Ravnatelj škole je izvijestio Školski odbor da je dobiven zahtjev nastavnice M. M. za naknadom štete jer se prilikom terenske nastave spotaknula i pala. Budući da se to nije desilo u prostoru škole, te škola ni na koji način nije mogla spriječiti da se to njoj tamo desi mišljenje je odvjetnika s kojim se škola konzultirala da nema osnove za potraživanjem štete. Nakon objašnjenja cijele situacije Školski odbor je izvješten da će škola odgovoriti pismeno na zahtjev nastavnice s objašnjenjem da se škola ne smatra odgovornom za nastalu situaciju, a o daljnjim postupcima nastavnice Školski odbor će biti obavješten.

Ravnatelj je izvijestio Školski odbor da je u tijeku natkrivanje atrija škole i da se nada da će to biti riješeno do početka iduće školske godine.

Ostalih pitanja nije bilo.

Završeno u 9.35 sati.

Zapisničarka: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Darija Hanž, mag.admin,publ. Tomislav Dovranić, prof.